CELEX: 62011TN0572
Language: mt
Date: 2011-11-04 00:00:00
Title: Kawża T-572/11: Rikors ippreżentat fl- 4 ta’ Novembru 2011 — Hassan vs Il-Kunsill

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/54
            
         
      Rikors ippreżentat fl-4 ta’ Novembru 2011 — Hassan vs Il-Kunsill
      (Kawża T-572/11)
      (2012/C 25/106)
      Lingwa tal-kawża: il-Franċiż
      
         Partijiet
      
      
         Rikorrent: Samir Hassan (Damasku, is-Sirja) (rappreżentanti: E. Morgan de Rivery u E. Lagathu, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla, abbażi tal-Artikolu 263 tat-Trattat dwar il-Funzjonament tal-Unjoni Ewropea (TFUE):
                  
                              —
                           
                           
                              id-Deċiżjoni ta’ Implimentazzjoni tal-Kunsill 2011/515/PESK, tat-23 ta’ Awwissu 2011, li timplimenta d-Deċiżjoni 2011/273/PESK dwar miżuri restrittivi kontra s-Sirja, sa fejn din iżżid lil Samir Hassan mal-lista li tidher fl-anness tal-imsemmija Deċiżjoni tal-Kunsill 2011/273/PESK, tad-9 ta’ Mejju 2011, dwar miżuri restrittivi kontra s-Sirja;
                           
                        
                              —
                           
                           
                              ir-Regolament ta’ Implimentazzjoni tal-Kunsill (UE) Nru 843/2011, tat-23 ta’ Awwissu 2011, li jimplimenta r-Regolament (UE) Nru 442/2011 dwar miżuri restrittivi fid-dawl tas-sitwazzjoni fis-Sirja, sa fejn iżid lil Samir Hassan mal-lista li tidher fl-Anness II tar-Regolament tal-Kunsill (UE) Nru 442/2011, tad-9 ta’ Mejju 2011, dwar miżuri ristrettivi fid-dawl tas-sitwazzjoni fis-Sirja;
                           
                        
            
                  —
               
               
                  tikkumpensa, abbażi tal-Artikoli 268 u 340 TFUE, id-danni kkawżati lil S. Hassan permezz tat-teħid kontrih tal-miżuri restrittivi msemmija iktar ’il fuq, kif ġej:
                  
                              —
                           
                           
                              tirrikonoxxi r-responsabbiltà mhux kuntrattwali tal-Kunsill tal-Unjoni Ewropea għad-danni materjali subiti u futuri u d-danni morali;
                           
                        
                              —
                           
                           
                              tordna l-ħlas tas-somma ta’ EUR 250 000 fix-xahar lil S. Hassan, mill-1 ta’ Settembru 2011, sabiex jiġi kkumpensat għad-danni materjali subiti;
                           
                        
                              —
                           
                           
                              tordna l-ħlas ta’ Euro (1) simbolika lil S. Hassan għad-danni morali subiti, u
                           
                        
                              —
                           
                           
                              tikkundanna lill-Kunsill tal-Unjoni Ewropea jħallas kumpens għad-danni materjali futuri;
                           
                        
            
                  —
               
               
                  fi kwalunkwe każ, tikkundanna lill-Kunsill tal-Unjoni Ewropea għall-ispejjeż kollha.
               
            
         Motivi u argumenti prinċipali
      
      Insostenn tar-rikors, ir-rikorrent jinvoka seba’ motivi.
      
                  (1)
               
               
                  L-ewwel motiv, ibbażat fuq żball manifest tal-Kunsill fl-evalwazzjoni tal-fatti u ta’ żball ta’ liġi li rriżulta.
               
            
                  (2)
               
               
                  It-tieni motiv, ibbażat fuq ksur tal-obbligu ta’ motivazzjoni, tad-drittijiet tad-difiża u tad-dritt għal protezzjoni ġudizzjarja effettiva.
               
            
                  (3)
               
               
                  It-tielet motiv, ibbażat fuq ksur tad-dritt ta’ proprjetà u tal-prinċipju ta’ proporzjonalità.
               
            
                  (4)
               
               
                  Ir-raba’ motiv, ibbażat fuq ksur tal-preżunzjoni ta’ innoċenza tar-rikorrent.
               
            
                  (5)
               
               
                  Il-ħames motiv, ibbażat fuq ksur mill-Kunsill tal-linji gwida tiegħu fuq l-implementazzjoni u l-evalwazzjoni ta’ miżuri restrittivi fil-kuntest tal-politika barranija u ta’ sigurtà komuni.
               
            
                  (6)
               
               
                  Is-sitt motiv, ibbażat fuq użu ħażin ta’ poter imwettaq mill-Kunsill.
               
            
                  (7)
               
               
                  Is-seba’ motiv, ibbażat fuq kumpens għad-danni kkawżati mill-miżuri illegali meħuda mill-Kunsill.